CELEX: 52021DP0218
Language: ro
Date: 2021-05-18 00:00:00
Title: Decizia Parlamentului European din 18 mai 2021 privind propunerea de numire a președintelui Autorității Europene de Asigurări și Pensii Ocupaționale (EIOPA) (N9-0022/2021 – C9-0163/2021 – 2021/0901(NLE))

12.1.2022   
            
            
               RO
            
            
               Jurnalul Oficial al Uniunii Europene
            
            
               C 15/230
            
         
      P9_TA(2021)0218
      Numirea președintelui Autorității Europene de Asigurări și Pensii Ocupaționale (EIOPA) – candidată: Petra Hielkema
      Decizia Parlamentului European din 18 mai 2021 privind propunerea de numire a președintelui Autorității Europene de Asigurări și Pensii Ocupaționale (EIOPA) (N9-0022/2021 – C9-0163/2021 – 2021/0901(NLE))
      (Aprobare)
      (2022/C 15/26)
      
         Parlamentul European,
      
                  —
               
               
                  având în vedere lista scurtă de candidați calificați pentru funcția de președinte al Autorității Europene de Asigurări și Pensii Ocupaționale din 22 martie 2021 întocmită de consiliul supraveghetorilor,
               
            
                  —
               
               
                  având în vedere scrisoarea Consiliului din 6 mai 2021 prin care Petra Hielkema a fost propusă în calitate de președintă a Autorității Europene de Asigurări și Pensii Ocupaționale (C9-0163/2021),
               
            
                  —
               
               
                  având în vedere articolul 48 alineatul (2) din Regulamentul (UE) nr. 1094/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană de Asigurări și Pensii Ocupaționale), de modificare a Deciziei nr. 716/2009/CE și de abrogare a Deciziei 2009/79/CE a Comisiei (1),
               
            
                  —
               
               
                  Având în vedere rezoluția sa din 14 martie 2019 referitoare la echilibrul de gen în numirile pentru funcții în domeniul economic și monetar la nivelul UE (2),
               
            
                  —
               
               
                  având în vedere rezoluția sa din 16 ianuarie 2020 referitoare la instituțiile și organismele uniunii economice și monetare: prevenirea conflictelor de interese după ocuparea unor funcții publice (3),
               
            
                  —
               
               
                  având în vedere articolul 131 din Regulamentul său de procedură,
               
            
                  —
               
               
                  având în vedere raportul Comisiei pentru afaceri economice și monetare (A9-0162/2021),
               
            
                  A.
               
               
                  întrucât mandatul președintelui Autorității Europene de Asigurări și Pensii Ocupaționale a expirat la 28 februarie 2021;
               
            
                  B.
               
               
                  întrucât la 6 mai 2021 Consiliul a propus numirea Petrei Hielkema în funcția de președintă a Autorității Europene de Asigurări și Pensii Ocupaționale pentru un mandat de cinci ani, în conformitate cu articolul 48 alineatul (2) și alineatul (3) din Regulamentul (UE) nr. 1094/2010;
               
            
                  C.
               
               
                  întrucât la 10 mai 2021 Comisia pentru afaceri economice și monetare a organizat audierea Petrei Hielkema, în cadrul căreia aceasta a făcut o declarație introductivă și a răspuns apoi la întrebările adresate de membrii comisiei;
               
            
               
                  1.
               
               
                  aprobă numirea Petrei Hielkema în funcția de președintă a Autorității Europene de Asigurări și Pensii Ocupaționale;
               
            
               
                  2.
               
               
                  încredințează Președintelui sarcina de a transmite prezenta decizie Consiliului, Comisiei, Autorității Europene de Asigurări și Pensii Ocupaționale și guvernelor statelor membre.
               
            
         (1)  JO L 331, 15.12.2010, p. 48.
      
         (2)  JO C 23, 21.1.2021, p. 105.
      
         (3)  Texte adoptate, P9_TA(2020)0017.